Mladen Naletilić

**Mladen Naletilić "Tuta"** (Široki Brijeg, 1. decembar 1946 - Mostar, 17. decembar 2021) bio je bosanskohercegovački i hrvatski komandant paravojne formacije "Kažnjenička bojna". Međunarodni krivični sud za bivšu Jugoslaviju osudio ga je na 20 godine zatvora zbog zločina protiv čovječnosti, kršenja Međunarodnog humanitarnog prava i Ženevskih konvencija tokom Bošnjačko-hrvatskog sukoba, za vrijeme Rata u Bosni i Hercegovini.

## Biografija 
Rođen je u Širokom Brijegu u tada SR Bosni i Hercegovini. Kao mlad otišao je u Zapadnu Njemačku, preko jugoslavenskog programa privremenog rada u inozemstvu sa "*Ujedinjenim Hrvatima Njemačke*", hrvatskom emigrantskom agencijom. Vodio je kazino u Singenu, a prema riječima Miroslava Tuđmana, Naletilić je također bio makro.

Sarađivao je s *Bundesnachrichtendienst*, njemačkom obavještajnom agencijom, i bugarskim Odborom za državnu sigurnost.

Godine 1990. vratio se u SR Hrvatsku, a 1991. osnovao dobrovoljačku jedinicu i nazvao je "Kažnjenička bojna". Godine 1992, kada je počeo Rat u BiH, Kažnjenička bojna biva zamijenjena u Širokom Brijegu te svoje djelovanje nastavlja na teritoriji Hercegovine. Članovi jedinice uključivali su strane dobrovoljce poput Nijemaca, Britanaca, Francuza, Šveđana, Paragvajaca i Argentinaca.

Kao dio Hrvatskog vijeća obrane ("Kažnjenička bojna"), borio se protiv Jugoslavenske narodne armije (JNA) i Vojske Republike Srpske (VRS). On je bio zapovjednik svoje jedinice, pod generalom Ivanom Andabakom. Bio je blizak prijatelj tadašnjeg hrvatskog ministra obrane Gojka Šuška. Mladen Naletilić je 2. augusta 1992. naredio svojoj jedinici da izvrši atentat na Blaža Kraljevića, generala Hrvatskih odbrambenih snaga i generala Armije Bosne i Hercegovine (ARBiH), zajedno sa osam Kraljevićevih članova osoblja. Mladen je nagradio dvadeset ljudi u jedinici sa po 5.000 njemačkih maraka. Blaž Kraljević se protivio pokušajima hrvatskog predsjednika Franje Tuđmana i njegove stranke Hrvatska demokratska zajednica (HDZ), kao i Mate Bobana i Radovana Karadžića da podijele Bosnu i Hercegovinu.

Godine 1993. Jusuf Prazina pridružio se Naletilićevoj jedinici. Bio je jedan od organizatora odbrane Sarajeva i kriminalac. Kada je 1992. izbio Bošnjačko-hrvatski sukob, "Kažnjenički bataljon" borio se protiv ARBiH u Jablanici, Doljanima i Gornjem Vakufu. Dana 17. aprila 1993. njegova jedinica napala je selo Sovići i izvršila prisilno premještanje Bošnjaka. Dana 9. maja 1993. godine, pripadnici "Kažnjeničke bojne" bili su uključeni u opsadu istočnog Mostara.

U novembru 1993. Naletilić je bio u osobnom sukobu s generalom Slobodanom Praljkom iz HVO-a, pa je navodno prisiljen napustiti svoju dužnost načelnika stožera HVO-a. Godine 1994. Naletilić se usprotivio primirju između Hrvata i Bošnjaka, a također se i protiv ukidanja Hrvatske Republike Herceg-Bosne, optužujući Gojka Šuška i Franju Tuđmana za izdaju.

Odmah nakon što je izašao iz zatvora, u Hrvatskoj je protiv njega pokrenut proces zbog poticanja na ubistvo Damira Brekala, te je 2020. godine pravomoćno osuđen na još tri i po godine zatvora.

Preminuo je na odjelu Sveučilišne kliničke bolnice u Mostaru, gdje je smješten ranije zbog posljedica srčanog udara.

## Reference 
Kategorija:Umrli 2021.
Kategorija:Rođeni 1946.
Kategorija:Biografije, Široki Brijeg
Kategorija:Osuđeni pred Haškim tribunalom
Kategorija:Oficiri Hrvatskog vijeća odbrane
N
Kategorija:Hrvati iz Bosne i Hercegovine osuđeni za zločine protiv čovječnosti
Kategorija:Hrvati iz Bosne i Hercegovine osuđeni za ratne zločine